কবি নজরুল তোমাকে

 এ,কে,এম সাইফুল ইসলাম

কবি নজরুল তোমায় করি স্মরণ

অন্তরের অন্তস্থল থেকে করি তোমায় বরণ

হাজারো সালাম সমৃদ্ধ করেছো সাহিত্য ভান্ডার

পারবে না কেহ করতে তোমার স্থান পূরণ।

বিশ্ববাসী রাখবে তোমায় অন্তরে

তুমি তো কবি মানবতার কবি, ভালোবাসার কবি,

তুমি যে বিদ্রোহী কবি,

লেখনীর সর্বস্তরে ছিল তোমার বিচরণ।

তোমার কবিতার চরণ

আমাদের আপামর জনতার হৃদয় করেছো হরণ,

জ্বালাময়ী কবিতা লিখে হয়েছো কারাবরণ

এরকম কবি পৃথিবীতে আছেই বা কয়জন

হিসেবের পাতায় মিলবে না সমীকরণ।

হে মানবহিতৈষী কবি

তুমি ছিলে অক্লান্ত পরিশ্রমী

অকুতোভয় সৈনিক

দেখেছি তোমায় রুটির দোকানে শ্রম বিলাতে

দেখেছি তোমায় লেটোর দলে পালা গানে

দেখেছি তোমায় ইমামতি, শিক্ষকতায়।

তোমার জীবদ্দশায় তোমার বিপদে

যারা করেনি সাহায্য-সহযোগিতা

তোমারই রচনায় করেছে ব্যবসা জমজমাট,

অথচ ঠকিয়েছে তোমায় অনেক ব্যবসা প্রতিষ্ঠান;

তোমার হৃদয়কে করেছে ক্ষতবিক্ষত,

ধিক্কার জানাই ওদের, পৃথিবী বেঁচে আছে যতদিন

ততদিন ঘৃণিত ওরা।

হে কবি তোমায় করি স্মরন

তোমার ওই শিল্প চেতনার নির্যাস আমাদের অনুপ্রেরণা।

-------------